ไม่สนสกัด9DW เก็งกำไรยังแน่น3บล.ออกไม่หยุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ฟันธง 9 DW ถูกแคชบาลานซ์ นักลงทุนยังเฮโลเข้าเก็งกำไร 3 บล.เดินหน้าออกสินค้า
มาร์เก็ตติงเปิดเผยว่า นับตั้งแต่วันที่ 422 ต.ค.นี้ นักลงทุนจะต้องวางเงินสดทั้ง 100% ก่อนสั่งซื้อใบสำคัญแสดงสิทธิอนุพันธ์อ้างอิงหุ้นสามัญ (DW) 9 ตัว แต่เชื่อว่า DW เหล่านี้จะยังมีแรงเก็งกำไร เพราะภาวะตลาดหุ้นเอื้ออำนวย และนักลงทุนยินดีที่จะรับความเสี่ยงที่สูงเพื่อแลกกับกำไรจำนวนมาก
“วันนี้ราคา DW บางตัวมีโอกาสอ่อนตัวลง แต่คาดว่าเป็นเพียงช่วงสั้นๆ เมื่อลงไปถึงจุดหนึ่งนักลงทุนก็จะเข้าไปเก็งกำไร” แหล่งข่าวเปิดเผย 
สำหรับ 9 ตัวที่ติดแคชบาลานซ์รอบนี้ ประกอบด้วย KBAN13CB, PTTE13CB, BANP13CB, ADVA13CA, PS13CA, PTT13CC, PTTC13CA, TTA13CA และ IVL01PA
ด้านบริษัทหลักทรัพย์ยังคงเดินหน้าออก DW โดยล่าสุด บล.เคจีไอ (ประเทศไทย) ได้ยื่นไฟลิงขายใบสำคัญแสดงสิทธิอนุพันธ์อิงหุ้นบริษัท ปตท. ที่ให้สิทธิในการซื้อรุ่น C หรือ PTT13CC จำนวน 20 ล้านหน่วย มูลค่าที่ตราไว้ (พาร์) 1.17 บาท และ บล.เอเซีย พลัส (ASP) ยื่นขายใบสำคัญฯ ในหุ้นธนาคารไทยพาณิชย์ (SCB08CA) เพิ่มเติมจำนวน 30 ล้านหน่วย พาร์ 1.74 บาท
บล.บัวหลวง ยื่นออกใบสำคัญฯ อ้างอิงหุ้นบริษัท อินโดรามา เวนเจอร์ส ที่ให้สิทธิในการขาย หรือ IVL01PA จำนวน 12 ล้านหน่วย IVL01CA จำนวน12 ล้านหน่วย